
PËR DELEGIM KOMPETENCE

Në zbatim të pikës 4 të nenit 102, të Kushtetutës së Republikës së Shqipërisë, pikës 2, të nenit 28 e në vijim të Kodit të Procedurës Administrative si dhe pikës 2, të kreut V, të vendimit të Këshillit të Ministrave nr. 997, datë 10.12.2010 “Për  trajtimin   financiar  të  punonjësve   që dërgohen   me  shërbim  jashtë  qendrës  së  punës,  brenda  vendit”, i ndryshuar 

URDHËROJ:

1. Autorizimet për dërgimin me shërbim të punonjësve të institucioneve në varësi të Ministrisë së Kulturës,  jashtë  qendrës  së  punës, brenda  vendit,  në  largësi  mbi  100  km,  të  lëshohen përkatësisht nga titullarët e institucioneve në varësi të Ministrisë së Kulturës.
2. Në ushtrimin e kësaj kompetence, titullarët e institucioneve në varësi të Ministrisë së Kulturës të zbatojnë  kriteret e përcaktuara në vendimin nr. 997, datë 10.12.2010, të Këshillit të  Ministrave  “Për trajtimin financiar  të  punonjësve  që  dërgohen me shërbim jashtë qendrës së punës, brenda vendit”, të ndryshuar.
3. Ngarkohen titullarët e institucioneve në varësi të Ministrisë së Kulturës për ndjekjen dhe zbatimin e këtij urdhri.
Ky urdhër hyn në fuqi menjëherë dhe  botohet në Fletoren Zyrtare.

MINISTËR I KULTURËS
Elva Margariti



